**Valsts sabiedrībai ar ierobežotu atbildību**

**„Latvijas Nacionālā opera un balets”**

**Par valsts sabiedrības ar ierobežotu atbildību „Latvijas Nacionālā opera un balets” 2025.gada budžeta apstiprināšanu**

Saskaņā ar Publiskas personas kapitāla daļu un kapitālsabiedrību pārvaldības likuma 66.panta trešo daļu un 107.panta otrās daļas 10.punktu Kultūras ministrija valsts kapitāla daļu turētāja pārstāves – kultūras ministres Agneses Lāces personā, kura rīkojas uz Latvijas Nacionālās operas un baleta likuma 2.panta pirmās daļas pamata, pārstāvot visu valsts sabiedrības ar ierobežotu atbildību „Latvijas Nacionālā opera un balets”, reģistrācijas Nr.40103208907, (turpmāk – kapitālsabiedrība) reģistrēto pamatkapitālu, ņemot vērā starp kapitālsabiedrību un Kultūras ministriju noslēgtā 2024.gada 12.janvāra līdzdarbības līguma Nr.2.5-8-15 „Par atsevišķu valsts pārvaldes uzdevumu deleģēšanu kultūras jomā” 3.1. un 3.2.punktu un 3.pielikumu „Valsts sabiedrības ar ierobežotu atbildību „Latvijas Nacionālā opera un balets” darbības plāns un izpilde”, 2025.gada 14.janvāra līgumu Nr.2.5-11-4 „Par valsts budžeta finansējuma izlietošanu” un 2025.gada 16.aprīlī Kultūras ministrijā iesniegto kapitālsabiedrības 2025., 2026. un 2027.gada budžeta plānu (reģistrēts Kultūras ministrijā 16.04.2025., Nr.2.4-1/1652), nolemj:

1. Apstiprināt kapitālsabiedrības 2025.gada budžetu šādā apmērā:
	1. kārtējā gada ieņēmumi – 25 778 956,00 *euro* (divdesmit pieci miljoni septiņi simti septiņdesmit astoņi tūkstoši deviņi simti piecdesmit seši *euro*, 00 centi);
	2. kārtējā gada izdevumi – 26 272 500,00 *euro* (divdesmit seši miljoni divi simti septiņdesmit divi tūkstoši pieci simti *euro*, 00 centi);
	3. kārtējā gada izdevumu pārsniegums pret kārtējā gada ieņēmumiem 493 544 *euro* (četri simti deviņdesmit trīs tūkstoši pieci simti četrdesmit četri *euro*, 00 centi) sedzams no kapitālsabiedrības iepriekšējo gadu naudas līdzekļu atlikumiem.
2. Noteikt, ka kapitālsabiedrības valde nodrošina kapitālsabiedrības 2025.gada budžeta izpildi un budžeta līdzekļu efektīvu un ekonomisku izlietojumu atbilstoši apstiprinātajam kapitālsabiedrības 2025.gada budžetam.

 Valsts kapitāla daļu turētāja pārstāve –

kultūras ministre (paraksts\*) A.Lāce

\* Dokuments ir parakstīts ar drošu elektronisko parakstu

Katajs 29263983

Marcis.Katajs@km.gov.lv